Titas Lukrecijus Karas

Titas Lukrecijus Karas (; 97–55 m. pr. m. e.) buvo vienas didžiausių romėnų poetų.

Parašė didaktinę poemą „Apie daiktų prigimtį“ (nebaigta), kurioje dėstė ateistines pažiūras – Demokrito atomistika ir Epikūro teiginiais paremtą pasaulio vaizdą. Jo kūrinį išleido Ciceronas, po paties autoriaus savižudybės.

 Lukrecijaus pažiūros 
Lukrecijus teigė, kad pasaulio kaita vyksta pagal amžinus dėsnius. Nėra jokios galimybės į pasaulio raidą kištis antgamtinėms jėgoms, taip pat neegzistuoja ir pomirtinis gyvenimas.

Greta kosmologijos taip pat dėsto mintis apie atomistiką, mokslą apie sielą ir jusles, meteorologiją.

Pirmąkart rašo apie gamtoje esančias nematomas sėklas – ligų priežastis. Jos susidaro dirvoje, ore.

Kategorija:Senovės Romos rašytojai
Kategorija:Senovės Romos filosofai